इसके बाद ‘कुरू ज्चोगी’ आता है। यह फटे तथा गंदे कपड़े पहने होता है। इसके सारे कपड़ों पर ‘कुरू’ (एक प्रकार का कांटेदार कपड़ों पर चिपकने वाला फूल) लगा होता है। ‘कुरू ज्वोगी’ एकाएक रम्वांण देखने में डूबी भीड़ के बीच घुस जाता है। उसके घुसते ही लोग ‘कुरू’ चिपकने के भय से इधर-उधर भागते हैं। कुरू ज्वोगी ‘कुरू’ लगे एक कपड़े से सबको खदेड़ता है। जिनके कपड़ों पर कुरू चिपक जाता है वे उसे निकाल-निकाल दूसरों पर फैंकते हैं। हंसी-ठिठोली और व मारने-बचने में तल्लीन लोग तब ही सामान्य स्थिति में आते हैं जब ‘नरसिंह-प्रहलादपत्तर’ आकर नाचना शुरू कर देते हैं। ये पत्तर इनसे सम्बन्धित पौराणिक कथा को अभिव्यक्त करते हैं।